Case ID: 1009424
Sentence 27: Bundan sonra, yəni forma 1 arayışı alındıqdan sonra bunun əsasında notarius orqanı iddiaçının adına vərəsəlik şəhadətnaməsi verməli və iddiaçı Ünvan1 bağın yerləşdiyi torpaq sahəsinə və həmin torpaq sahəsindəki fərdi yaşayış evinə (vahid əmlak kimi) hüquqların (öz miras əmlak payına müvafiq olaraq) daşınmaz əmlakın dövlət reyestrində qeydə alınması barədə reyestrdən çıxarışın və texniki pasportun verilməsi üçün cavabdehə müraciət etməli idi. Təqdim edilmiş sənədlər qanunvericiliyin tələblərinə uyğun olduqda və hüquqların qeydiyyatından imtina üçün əsaslar olmadıqda mülkiyyət hüququ qeydiyyata alınmalı və daşınmaz əmlakın dövlət reyestrindən çıxarışla rəsmiləşdirilməli idi. İşin apellyasiya instansiya məhkəməsi tərəfindən araşdırılan halları ilə müəyyən olunur ki, iddiaçının vərəsəlik şəhadətnaməsini əldə etmək üçün müvafiq notariat orqanına müraciətindən sonra Bakı şəhər 5 saylı notariat Kontoru Daşınmaz Əmlakın Reyestr Xidmətinin Bakı şəhəri Ərazi İdarəsinə sorğu ünvanlayaraq ünvan nə dair məhdudiyyət və yüklülük haqqında (forma 1) arayışın verilməsini xahiş etmişdir.